El 13 d'agost de 2015 ha entrat en vigor la Llei de simplificació de l'activitat administrativa de l'Administració de la Generalitat i dels governs locals de Catalunya i d'impuls de l'activitat econòmica (Llei 16/2015) que té per objectiu reduir els tràmits, incrementar la transparència i la simplicitat dels procediments i eliminar el temps per iniciar una activitat.
La Llei té per objectiu reduir els tràmits, incrementant la transparència i la simplicitat dels procediments i eliminant el temps per iniciar una activitat.
Les novetats que introdueix la Llei són les següents:
Vídeo amb els conceptes bàsics de la Llei (4 minuts)
Presentació de la Llei de Simplificació: Què és i com ens afecta la Llei (pdf)
Taula d'activitats regulades per la Llei de Simplificació.
Aquesta taula recull les activitats regulades en la Llei de 16/2015, de simplificació de l'activitat administrativa (Annex I i II).
Afecta de forma transversal totes les activitats econòmiques, ja que defineix uns principis d'actuació i uns règims d'intervenció genèrics.
Aquests principis s'han d'impulsar a través de la corresponent modificació de les normatives sectorials.
Afecta de forma concreta les empreses que volen iniciar o modificar activitats innòcues o de baix risc per a les persones, els béns i el medi que es porten a terme en un establiment a algun dels ajuntaments de Catalunya.
La Llei de simplificació regula específicament els règims d'intervenció aplicables ( veure detall de les activitats en la taula ).
Aquestes activitats suposen el 74% de l'activitat econòmica a Catalunya i el 51,5% de la població ocupada.
No afecta les activitats que comporten riscos sobre el medi ambient, la seguretat de les persones i els béns.
Aquestes activitats es regeixen per la seva pròpia normativa.
La Llei de simplificació únicament incideix de forma directa en els tràmits de posada en funcionament relacionats amb la ubicació del negoci (i en els seus canvis posteriors), és a dir, en l'establiment.
Aquests tràmits corresponen a l'àmbit municipal i, tot i ser pocs en nombre, tenen molt impacte perquè afecten de forma transversal tot tipus d'empreses.
Fins ara, cada municipi preveia de manera diferent els Tràmits que havia de dur a terme l'empresariat quan volia posar en marxa el seu negoci o modificar-ne l'activitat.
La Llei de simplificació corregeix aquesta situació i estableix uns règims d'intervenció que s'apliquen en tot el territori per a un seguit d'activitats i en funció del compliment d'uns paràmetres objectius ( recollits en els annexos de la Llei ).
Aquesta norma no afecta els tràmits relacionats amb la capacitació personal requerida per a l'exercici de l'activitat (per exemple la capacitació per treballar com a instal·lador elèctric) ni a d'altres necessaris per legalitzar l'activitat que estiguin regulats per normativa sectorial pròpia, que caldrà revisar per adaptar-la als principis previstos per la Llei determinant en cada cas si correspon aplicar el règim de declaració responsable o el de comunicació i definint quina documentació correspon adjuntar en funció de l'interès general a protegir.
El que si que permet Llei és que permet que tots aquests tràmits de legalització de l'activitat es puguin efectuar des d'un únic punt, la Finestreta Única Empresarials (FUE), sigui quina sigui l'administració responsable d'aquests tràmits.
Tràmits afectats per la Llei de simplificació:
A partir de la entrada en vigor de la Llei de simplificació, el titular de l'activitat assumeix la responsabilitat de complir els requisits necessaris per mitjà d'una declaració responsable o una comunicació prèvia davant l'Administració i assegura que no és necessària cap llicència.
Aquest nou règim d'intervenció introdueix:
Estandardització a tot el territori
Iniciar una activitat de baix risc com, per exemple, obrir una sabateria, serà igual a tots els municipis de Catalunya.
L'empresariat sap quin règim se li aplica de forma objectiva.
És a dir, com els tràmits seran els mateixos per a tots els municipis, esvairà els possibles dubtes sobre les característiques i condicions de la tramitació.
Aquesta suposa menys costos administratius per a les empreses.
La comunicació prèvia i la declaració responsable són de finalització immediata, en el sentit que el titular no ha d'esperar la resposta de l'Administració i pot iniciar la seva activitat en el mateix moment que la comunica.
Permet que els agents econòmics traslladin les dificultats que tenen en l'exercici de l'activitat econòmica i, a la vegada, participin de les propostes de solució.
Es preveuen mecanismes àgils per incrementar les activitats que es recullen als annexos de la Llei a mesura que sigui possible.
Visió integral de l'activitat econòmica
Engloba incendis, aspectes mediambientals de competència municipal, abocaments d'aigües i compatibilitat urbanística.
Per a les activitats de menys risc:
Les mesures recollides en la Llei de simplificació impliquen:
L'Administració us ofereix una nova eina de control a través de la qual podeu presentar una reclamació per denunciar actuacions de les administracions públiques que, segons la normativa, obstaculitzin una activitat econòmica.
Es tracta d'un mecanisme d'informació telemàtic que no requereix signatura digital.
Els departaments de la Vicepresidència, d'Economia i Hisenda i d'Empresa i Coneixement han posat en funcionament un nou servei perquè ciutadans, empreses i emprenedors puguin reclamar si consideren que les administracions públiques catalanes els posen traves en l'exercici de la seva activitat econòmica.
Aquest servei permetrà que l'Administració conegui de primera mà les dificultats a les quals han de fer front els operadors econòmics a l'hora d'aplicar la Llei 16/2015, de 21 de juliol de 2015, de simplificació de l'activitat administrativa de l'Administració de la Generalitat i dels governs locals de Catalunya i d'impuls de l'activitat econòmica.
Amb la informació que aportin els ciutadans i les empreses, l'Administració valorarà el grau d'implementació de les mesures de simplificació administrativa i podrà mesurar l'efectivitat de la Llei.
A més a més, farà una anàlisi acurada de les dades recollides per mitjà de les reclamacions i podrà arribar a proposar modificacions de les normes relacionades amb l'activitat econòmica, per adaptar-les a l'objecte, finalitats i principis que preveu la Llei.
Com heu informar l'Administració?
Podeu enviar les vostres reclamacions a través del formulari que trobareu en la fitxa del tràmit de Canal Empresa.
Un cop ens feu arribar el formulari, la Direcció General de Promoció Econòmica, Competència i Regulació s'encarregarà de traslladar la petició a l'administració competent, que haurà de donar-vos resposta en un termini màxim de 30 dies des de la data de presentació de la sol·licitud.
En cas de dubte, podeu posar-vos en contacte amb la Direcció General de Promoció Econòmica, Competència i Regulació a través de la bústia de correu: [EMAIL] o del telèfon 93 552 81 52, o bé a l'Oficina de Gestió Empresarial a través del telèfon 012.
Finalment, i amb l'objectiu de complir amb els principis de publicitat i transparència, les respostes o els informes elaborats per l'autoritat competent seran accessibles des dels webs institucionals habilitats per a aquesta funció, tot respectant la normativa vigent pel que fa a les dades de caràcter personal dels sol·licitants.